b'\n_START_ARTICLE_\nMarion R\xc3\xb8nning Huber\n_START_SECTION_\nSesongen 2009/10\n_START_PARAGRAPH_\nHuber vant sprinten i K19-klassen i m\xc3\xb8nstringsrennet i Bardu i desember 2009, og hun kom p\xc3\xa5 tredjeplass i jaktstarten i K17-19 \xc3\xa5r. Hun ble tatt ut til Junior-VM i skiskyting 2010, der hun deltok i ungdomsklassen. Hun startet VM med 15.-plass p\xc3\xa5 10 km individuelt, deretter kom hun p\xc3\xa5 22.-plass p\xc3\xa5 sprinten. P\xc3\xa5 jaktstarten kom hun p\xc3\xa5 10.-plass, og det norske laget vant stafetten for jenter ungdom. Huber gikk her sammen med Thekla Brun-Lie og Anne-Tine Markset._NEWLINE_Hun vant K19-klassen under NM fellesstart i Mo i Rana i februar. Under Junior-NM i skiskyting 2010 i Frol/Stiklestad kom hun p\xc3\xa5 fjerdeplass p\xc3\xa5 normaldistanse, men vant sprinten foran Susanne Haugo og Siri Gurandsrud. Hun kom her p\xc3\xa5 12.-plass p\xc3\xa5 staffetten sammen med Nord-\xc3\x98sterdal SSK lag 1. Under NM i skiskyting 2010 kom hun p\xc3\xa5 18.-plass p\xc3\xa5 sprinten og sjetteplass p\xc3\xa5 fellesstarten. P\xc3\xa5 stafetten kom Nord-\xc3\x98sterdal SSK lag 1 p\xc3\xa5 fjerdeplass, der Huber gikk sammen med Hilde Landheim og Tora Berger._NEWLINE_I Norgescupen i skiskyting for junior 2009/10 vant Huber K19-klassen sammenlagt, med 198 poeng, etter seier i fire enkeltrenn.\n_START_SECTION_\nSesongen 2010/11\n_START_PARAGRAPH_\nI september deltok Huber i NM i rulleskiskyting 2010, i klassen K20-21 \xc3\xa5r. P\xc3\xa5 sprinten kom hun p\xc3\xa5 femteplass, og p\xc3\xa5 jaktstarten kom hun p\xc3\xa5 fjerdeplass. Hun kom ogs\xc3\xa5 p\xc3\xa5 fjerdeplass sammenlagt. _NEWLINE_I sprinten under \xc3\xa5pningsrennet p\xc3\xa5 Beitost\xc3\xb8len kom hun p\xc3\xa5 sjetteplass p\xc3\xa5 sprinten, der Ann Kristin Flatland vant. Hun deltok i klassen K20-21 under Junior-NM i skiskyting 2011, og kom p\xc3\xa5 tredjeplass p\xc3\xa5 normaldistansen og p\xc3\xa5 sprinten. Nord-\xc3\x98sterdal SSK lag 1 vant stafetten i klassen K17-21, der Huber gikk sammen med Hilde Landheim og Bente Landheim. I  NM i skiskyting 2011 deltok hun p\xc3\xa5 sprinten, der hun kom p\xc3\xa5 23.-plass og 19.-plass p\xc3\xa5 jaktstarten. Hun fikk s\xc3\xb8lv p\xc3\xa5 stafetten sammen med Bente Landheim og Tora Berger. _NEWLINE_Hun deltok i IBU Cup i skiskyting 2010/11, der hun fikk til sammen 79 poeng og endte p\xc3\xa5 54.-plass. I Norgescupen i skiskyting for junior 2010/11 kom hun p\xc3\xa5 tredjeplass sammenlagt i klassen K20-21 \xc3\xa5r, og hun deltok i to av rennene i Norgescupen i skiskyting 2010/11, som ga 10 poeng og 43.-plass sammenlagt.\n_START_SECTION_\nSesongen 2011/12\n_START_PARAGRAPH_\nEM i skiskyting 2012 for junior og senior ble arrangert i Slovakia fra 25. februar. P\xc3\xa5 sprinten kom hun p\xc3\xa5 niendeplass i U26-klassen, med 1+1 strafferunder. Jaktstarten ble vunnet av Iryna Varvynets, og Huber gikk inn til \xc3\xa5ttendeplass. Norge vant mix-stafetten med Huber p\xc3\xa5 laget, og hun vant ogs\xc3\xa5 normaldistansen (12,5 km) individuelt i U26-klassen, nesten halvannet minutt foran russiske Olga Iakushova. _NEWLINE_Tre uker etter EM deltok hun ogs\xc3\xa5 i Junior-VM i skiskyting 2012 i Finland. Der kom hun p\xc3\xa5 33.-plass p\xc3\xa5 normaldistansen i juniorklassen, og Norge vant 3 x 6 km stafett for kvinner junior. Hun kom p\xc3\xa5 29.-plass p\xc3\xa5 sprinten og 19.-plass p\xc3\xa5 jaktstarten. _NEWLINE_Hun vant normaldistansen i klassen K20-21 under Junior-NM i skiskyting 2012, og kom p\xc3\xa5 femteplass p\xc3\xa5 sprinten. I stafetten deltok hun p\xc3\xa5 Nord-\xc3\x98sterdal SSKs f\xc3\xb8rstelag, sammen med Kristin Sandeggen og Mari Stenvold Wik, og gikk inn til s\xc3\xb8lv i klassen K17-21. Hun deltok ogs\xc3\xa5 i NM i skiskyting 2012 for senior, der hun kom p\xc3\xa5 17.-plass p\xc3\xa5 normaldistansen, 13.-plass p\xc3\xa5 sprinten og f\xc3\xb8rsteplass p\xc3\xa5 stafetten sammen med Bente Landheim og Tora Berger. _NEWLINE_I Norgescupen i skiskyting for junior 2011/12 kom hun p\xc3\xa5 andreplass i klassen K20-21, bak Thekla Brun-Lie, og i Norgescupen i skiskyting for 2011/12 kom hun p\xc3\xa5 34.-plass etter \xc3\xa5 ha deltatt i to enkeltrenn, der hun kom p\xc3\xa5 13.- og 17.-plass.\n_START_SECTION_\nSesongen 2012/13\n_START_PARAGRAPH_\nHun deltok i NM i rulleskiskyting 2012 i september, og kom der p\xc3\xa5 16.-plass p\xc3\xa5 sprinten og 12.-plass p\xc3\xa5 jaktstarten. _NEWLINE_Under Junior-NM i skiskyting 2013 del 1 ble det arrangert NM i mix-stafett, for klassene fra 17 \xc3\xa5r til senior samlet. Huber fikk der gull sammen med Nord-\xc3\x98sterdal lag 1, der hun gikk sammen med Per Arne Bakken og Magnar Kne Gal\xc3\xa5en._NEWLINE_I mars var det NM i skiskyting 2013 p\xc3\xa5 Domb\xc3\xa5s. Huber kom der p\xc3\xa5 \xc3\xa5ttendeplass p\xc3\xa5 normaldistansen, 12.-plass p\xc3\xa5 sprinten og niendeplass p\xc3\xa5 jaktstarten. P\xc3\xa5 NM-stafetten fikk hun bronse. I Norgescupen i skiskyting 2012/13 kom hun p\xc3\xa5 sjuendeplass sammenlagt, med 185 poeng.\n_START_SECTION_\nSesongen 2013/14\n_START_PARAGRAPH_\nNM i rulleskiskyting 2013 ble arrangert i Mo i Rana, og Huber kom der p\xc3\xa5 sjuendeplass p\xc3\xa5 sprinten, og fikk samme plass i jakatstarten. _NEWLINE_Hun sesong\xc3\xa5pnet med en 43.-plass p\xc3\xa5 sprinten p\xc3\xa5 Sjusj\xc3\xb8en i november. NM for mix-stafett, for klassene fra 17 \xc3\xa5r til senior samlet, ble arrangert i mars, og Huber deltok der p\xc3\xa5 Nord-\xc3\x98sterdals f\xc3\xb8rstelag som kom p\xc3\xa5 andreplass. Under NM i skiskyting 2014 kom hun p\xc3\xa5 sjuendeplass p\xc3\xa5 normaldistansen, femteplass p\xc3\xa5 sprinten og niendeplass p\xc3\xa5 fellesstarten. Nord-\xc3\x98sterdal vant stafetten i dette norgesmesterskapet, der Huber gikk sammen med Bente Landheim og Tora Berger. _NEWLINE_I Norgescupen i skiskyting 2013/14 kom hun p\xc3\xa5 andreplass med 302 poeng, kun sl\xc3\xa5tt av Jori M\xc3\xb8rkve som fikk 306 poeng. Hun fikk fire poeng til sammen i IBU Cup i skiskyting 2013/14.\n_START_SECTION_\nSesongen 2014/15\n_START_PARAGRAPH_\nHuber deltok i NM i rulleskiskyting 2014, der hun kom p\xc3\xa5 \xc3\xa5ttendeplass p\xc3\xa5 sprinten og 12.-plass p\xc3\xa5 jaktstarten. I sesongstarten p\xc3\xa5 Sjusj\xc3\xb8en i november endte hun p\xc3\xa5 29.-plass p\xc3\xa5 sprinten og 17.-plass p\xc3\xa5 fellesstarten. Hun deltok ikke i NM for mixlag. Den 12. februar 2015 debuterte hun i verdenscupen, med en 54.-plass p\xc3\xa5 normaldistansen i Holmenkollen._NEWLINE_Hun deltok i NM i skiskyting 2015, og kom p\xc3\xa5 \xc3\xa5ttendeplass p\xc3\xa5 normaldistansen. P\xc3\xa5 sprinten fikk hun kun \xc3\xa9n strafferunde, og kom p\xc3\xa5 femteplass, og hun kom ogs\xc3\xa5 p\xc3\xa5 femteplass p\xc3\xa5 jaktstarten. P\xc3\xa5 stafetten kom Nord-\xc3\x98sterdal p\xc3\xa5 femteplass._NEWLINE_I Norgescupen i skiskyting 2014/15 endte hun p\xc3\xa5 15.-plass, og hun kom p\xc3\xa5 38.-plass sammenlagt i IBU Cup i skiskyting 2014/15.\n_START_SECTION_\nSesongen 2015/16\n_START_PARAGRAPH_\nHun kom p\xc3\xa5 niendeplass p\xc3\xa5 sprinten under NM i rulleskiskyting 2015, og kom p\xc3\xa5 \xc3\xa5ttendeplass p\xc3\xa5 jaktstarten. _NEWLINE_Under NM i skiskyting 2016 p\xc3\xa5 Domb\xc3\xa5s \xc3\xa5pnet hun med sjuendeplass p\xc3\xa5 stafetten, og hun kom p\xc3\xa5 sjetteplass p\xc3\xa5 sprinten. P\xc3\xa5 jaktstarten kom hun p\xc3\xa5 16.-plass, og hun fikk bronse p\xc3\xa5 fellesstarten, bak Marte Olsbu og Synn\xc3\xb8ve Solemdal. Hun kom p\xc3\xa5 12.-plass i Norgescupen i skiskyting 2015/16, med 231 poeng.\n_START_SECTION_\nSesongen 2016/17\n_START_PARAGRAPH_\nI sesongstarten 2016/17 p\xc3\xa5 Sjusj\xc3\xb8en kom Huber p\xc3\xa5 49.-plass p\xc3\xa5 sprinten. Hun deltok i EM i skiskyting 2017, der hun deltok p\xc3\xa5 Norges lag som fikk s\xc3\xb8lv p\xc3\xa5 mix-stafetten. Individuelt kom hun p\xc3\xa5 10.-plass p\xc3\xa5 sprinten, 20.-plass p\xc3\xa5 jaktstarten og 42.-plass p\xc3\xa5 normaldistansen. _NEWLINE_I NM i skiskyting 2017 kom hun p\xc3\xa5 24.-plass p\xc3\xa5 sprinten og 16.-plass p\xc3\xa5 jaktstarten, og hun gikk inn til 12.-plass p\xc3\xa5 fellesstarten. P\xc3\xa5 stafetten kom Nord-\xc3\x98sterdal p\xc3\xa5 fjerdeplass. Hun fikk til sammen 260 poeng i Norgescupen i skiskyting 2016/17, og endte der p\xc3\xa5 sjuendeplass.\n_START_SECTION_\nSesongen 2017/18\n_START_PARAGRAPH_\nHun deltok i NM p\xc3\xa5 ski i langrenn der hun gikk f\xc3\xb8rste etappe for Hemings f\xc3\xb8rstelag. Laget som ellers bestod av Fanny Horn Birkeland og Astrid Uhrenholdt Jacobsen, ble nummer 3.'